10 ஆதலால் உம்முடன் பிரிந்துவந்த உம் தலைவர் சவுலின் பணியாளர்களுடன் நீர் அதிகாலையில் எழுந்து விடிவதற்குள் புறப்பட்டுச் செல்லும்" என்றார். 11 ஆதலால் தாவீது தம் ஆள்களுடன் அதிகாலையில் புறப்பட்டுப் பெலிஸ்திய நாட்டிற்குத் திரும்பினார்; ஆனால் பெலிஸ்தியர் இஸ்ரயேலுக்குச் சென்றனர்.  குறிப்பு [*] 29:5 = 1 சாமு 18:7; 21:11. அதிகாரம் 30 அமலேக்கியரோடு போர் 1 மூன்றாம் நாள் தாவீதும் அவர்தம் ஆள்களும் சிக்லாகை அடைவதற்குள் அமலேக்கியர் நெகேபு, சிக்லாகு ஆகிய பகுதிகளைக் கொள்ளையடித்தனர்; சிக்லாவைத் தாக்கித் தீக்கிரையாக்கினர். 2 அங்கிருந்த பெண்கள், மற்றும் சிறியோர் பெரியோர் அனைவரையும் சிறைப்பிடித்து, ஒருவரையும் கொன்றுவிடாமல், அவர்களைக் கூட்டிக் கொண்டு தங்கள் வழியே சென்றனர்.